یمنده اوتگن آی 234 ته تینچ اهالی نینگ اولدیریلگن لیگی بیلدیریلدی.
بیرلشگن ملتلر تشکیلاتی (بمت) انسانی ایشلر دفتری تامانیدن یمنده گی توقنه شوولرده اولگنلر بیلن تیگیشلی بیر راپور نشر قیلیندی.
راپورده جنوری آییده 234 ته تینچ اهالی نینگ اولدیریلگن لیگی و بونینگ اوچ ییلدن بیری دوام ایتیب تورگن توقنه شوولرده 1 آیلیک اینگ یوقاری سویه ایکن لیگی گه دقت قره تیلدی.
یمنده توقنه شوولرنینگ دوام ایتیشی نینگ "2021 ییلی نینگ سونگگی چارگیدن 2022 ییلی گچه وضعیت نینگ یمانلشیب باریشی بیلن" تینچ اهالیلرده آغیر تلفات یوز بیرگن لیگی تاکییدلنگن راپورده 2021 ییلی کونده لیک اورته چه 7 کیشی توپلم 769 کیشی تینچ اهالی نینگ اولگن لیگی 1 مینگ 739 کیشی نینگ یره لنگن لیگی معلوم قیلیندی.
اوزاق مدتدن بیری سیاسی برقرارسیزلیک یوز بیریب تورگن یمنده حوثیلر بیلن حکومت گه باغلیق کوچلر اورته سیده توقنه شوولر یوز بیرماقده.
حوثیلر 2014 ییلی سپتامبر آییدن بیری پایتخت صناء و بعضی بیر منطقه لرنینگ کنترولینی قولی گه توتگن حالده سعودی عربستان باشچیلیگیده گی ائتلاف کوچلری ایسه 2015 ییلی مارچ آییدن بیری حوثیلرگه قرشی یمن حکومتینی قوللب – قوتله ماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
